

**"Микрокредиттiк ұйымдар туралы" Қазақстан Республикасының Заңына өзгерiстер енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің 2006 жылғы 20 сәуірдегі N 300 Қаулысы

      Қазақстан Республикасының Үкiметi
**ҚАУЛЫ ЕТЕДI:**

      "Микрокредиттiк ұйымдар туралы" Қазақстан Республикасының Заңына өзгерiстер енгiзу туралы" Қазақстан Республикасы Заңының жобасы Қазақстан Республикасының Парламенті Мәжілісінің қарауына енгiзiлсiн.

*Қазақстан Республикасының*

*Премьер-Министрi*

*Жоба*

**Қазақстан Республикасының Заңы**

**"Микрокредиттiк ұйымдар туралы" Қазақстан Республикасының**

**2003 жылғы 6 наурыздағы Заңына өзгерiстер енгiзу туралы**

**1-бап.**

 "Микрокредиттік ұйымдар туралы" Қазақстан Республикасының 2003 жылғы 6 наурыздағы
 Заңына
 (Қазақстан Республикасы Парламентiнiң Жаршысы, 2003 ж., N 4, 23-құжат) мынадай өзгерiстер енгiзiлсiн:

      1-баптың 1) тармақшасы мынадай редакцияда жазылсын:

      "1) қарыз алушы - микрокредиттiк ұйыммен микрокредит беру туралы шарт жасасқан жеке немесе заңды тұлға;";

      3-баптың 1-тармағы мынадай редакцияда жазылсын:

      "1. Микрокредиттiк ұйым, бiр қарыз алушыға арнап Қазақстан Республикасының Республикалық бюджет туралы Заңында тиiстi қаржы жылына белгiленген айлық есептiк көрсеткiштiң төрт мың еселенген мөлшерден аспайтын мөлшерде микрокредиттер береді.";

      9-баптың 2-тармағындағы "шағын кәсiпкерлiктiң субъектiлерi болып табылатын" деген сөздерi алынып тасталсын;

      15-баптың 3-тармағы 6) тармақшасы алынып тасталсын.

**2-бап.**

 Осы Заң ол алғаш рет ресми жарияланған күнiнен бастап қолданысқа енгізiледi.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК